Black Caesar (film)
<s>Black Caesar () je američki gangsterski film snimljen 1973. godine u režiji Larryja Cohena, poznat kao jedno od najuspješnijih ostvarenja blaxploitation žanra.</s><s>Protagonist, čiji lik tumači Fred Williamson je Tommy Gibbs, crnac iz njujorškog Harlema koga su siromaštvo i zlostavljanje rasističkog bijelog policajca McKinneya (čiji lik tumači Art Lund) još u djetinjstvu natjerali da se bavi kriminalom.</s><s>Radnja prikazuje kako je sa vremenom stvorio kriminalni imperij, ali je on ugrožen kako od sada visoko pozicioniranog i korumpiranog McKinneya i italoameričke mafije, tako i od njegove nevjerne supruge (čiji lik tumači Gloria Hendry).</s><s>Black Caesar, koji se često opisuje kao moderni remake hollywoodskog gangsterskog klasika Mali Cezar, je snimljen sa niskim budžetom, ali su zato njegovi tvorci vješto iskoristili kako fascinaciju publike sa organiziranim kriminalom, odnosno popularnost Coppolinog Kuma, tako i aktualne probleme siromšatva i nasilja u crnačkim četvrtima velikih američkih gradova.</s><s>Fredu Williamsonu, dotada poznatom prije svega kao igraču američkog fudbala, Black Caesar je predstavljao jedan od najvećih uspjeha karijere i pomogao mu ju da se etablira kao filmska zvijezda.</s><s>Samo nekoliko mjeseci nakon premijere je snimljen nastavak pod naslovom Hell Up in Harlem.</s>

<s>Uloge
Fred Williamson – Tommy Gibbs
Gloria Hendry – Helen Bradley
Art Lund – McKinney
D'Urville Martin – Reverend Rufus
Julius Harris – Mr. Gibbs
Minnie Gentry – Mama Gibbs
Philip Roye – Joe Washington
William Wellman Jr. – Alfred Coleman
James Dixon – Bryant
Val Avery – Cardoza
Patrick McAllister – Grossfield
Don Pedro Colley – Crawdaddy
Myrna Hansen  –Virginia Coleman
Omer Jeffrey – Tommy kao dječak
Michael Jeffrey – Joe kao dječak</s>

<s>Izvori</s>

<s>Vanjske veze</s>

<s>Black Caesar at Blaxploitation.com</s>

<s>Američki filmovi
Gangsterski filmovi
Kriminalistički filmovi
Dramski filmovi</s>

